Zápisnica
zo zasadnutia dňa 11. septembra 2019

Prítomní:
Mgr. Eva Bacigalová, predseda komisie 
PaedDr. Mária Barancová, člen komisie
Ing. Petra Kurhajcová, člen komisie
Mgr. Jozef Matúšek, člen komisie

Neprítomní:
Ing. arch. Lucia Štasselová, člen komisie
Silvia Pilková, člen komisie
Mgr. Boris Čechvala, člen komisie
Mgr. et Mgr. Marek Machata, člen komisie

Hostia:
- prezenčná listina

Program
1. Otvorenie 
2. Aktivity 2020 - seniori
3. Správa o plnení rozpočtu mestskej časti Bratislava – Ružinov za 1. polrok 2019
4. Návrh všeobecne záväzného nariadenia mestskej časti Bratislava - Ružinov č. ......./ 2019  zo dňa ........... 2019, ktorým sa zriaďuje Výdajná školská jedáleň, Banšelova 4 v Bratislave 
5. Rozbor činnosti a hospodárenia Ružinovského domova seniorov  za 1. polrok 2019
6. Rozbor činnosti a hospodárenia Domova dôchodcov za 1. polrok 2019
7. Rokovací poriadok Komisie sociálnych služieb
8. Rôzne

Predseda komisie Mgr. Bacigalová privítala členov na zasadnutí Komisie sociálnych služieb. 
Zasadnutia komisie sa zúčastnila polovica členov komisie. V zmysle rokovacieho poriadku komisie je spôsobilá zaujať stanovisko. 

K bodu č. 2
Aktivity 2020 – seniori

Materiál predložila Mgr. Henrieta Valková, vedúca Odboru sociálnych vecí
Komisia odsúhlasila tieto navrhované aktivity na rok 2020:
február - Termálne kúpele Buk
marec - Pezinok - zámok Šimák s vínnymi pivnicami, prehliadka Malokarpatského múzea
apríl - Malý Rím - prehliadka Trnavy
máj - Laxemburg, Baden bei Wien - Rozárium
jún - Zuberec (farma), Topoľčianky – zámok, jazdiareň, španielska škola
september - Brno, Kostnica (prehliadka podzemia)
október - Modra (prehliadka mesta, modranská majolika), Galéria Bizmayer
november - Bratislava - Stará radnica, Národný salón vín (ochutnávka 2 druhov vín)
december - Vianočná Viedeň (centrum), Klenotnica vo Viedni

Komisia sociálnych vecí požiadala Mgr. Valkovú o prieskum medzi seniormi Ružinova o aký výlet by mali záujem. Zároveň odporučila zorganizovanie zájazdu na 2 dni aj s prenocovaním a návštevou koncertu, alebo divadelného predstavenia. Odbor sociálnych vecí má v súvislosti s týmto zájazdom zmeniť rozpočet. 
Vedúcu odboru sociálnych vecí členovia komisie požiadali, aby plán aktivít pre seniorov na rok 2021 predložila komisii vo finálnom návrhu.

Hlasovanie: 4 prítomní, 4 za, 0 proti, 0 sa zdržalo

K bodu č. 3
Správa o plnení rozpočtu mestskej časti Bratislava – Ružinov za 1. polrok 2019

Materiál predložila Ing. Alena Lehotayová, vedúca Odboru ekonomického
V súlade s § 14 zákona č. 583/2004 Z. z. o rozpočtových pravidlách územnej samosprávy v znení neskorších predpisov bol predložený návrh na 1. zmenu rozpočtu dňa 25.6.2019, ktorý bol odsúhlasený miestnym zastupiteľstvom uznesením č75/V/2019. Schválená 1. zmena rozpočtu na rok 2019 odráža očakávanú skutočnosť ako v príjmovej tak aj vo výdavkovej časti.
Celkové plnenie príjmov mestskej časti je oproti upravenému rozpočtu plnené len na 38% . Príjem v rozpočte v priebehu prvého polroka je každoročne tradične nižší.
Plnenie:
- bežných príjmov je na 45,3%
- kapitálových príjmov na 0,9%
- finančné operácie na 1,5 %
Výsledok rozpočtového hospodárenia k 30.6.2019 predovšetkým odráža skutočnosť príjmov, ktorých plnenie oproti plánovanému rozpočtu je na 38% a na druhej strane skutočný stav celkových výdavkov. Tieto sa v prvom polroku naplnili len na 35,4 %. Nižšia skutočnosť výdavkov k 30.6.2019 vyplýva hlavne z nasledovných dôvodov:
1/finalizácia a následná fakturácia objednaných prác je realizovaná v 2. polroku
2/mzdové výdavky za jún sa zúčtovávajú až v júli, t. j. v 2. polroku
3/ nerovnomerné čerpanie kapitálových výdavkov (iba 7,1 % v 1. polroku) je v dôsledku potreby obstarať všetky investičné aktivity v súlade so zákonom o verejnom obstarávaní.
Bežné príjmy, kde najvýznamnejšou položkou sú daňové príjmy, sú plnené na 44,1 %. Tento príjem je predovšetkým ovplyvnený tradične nižším výberom a následne prerozdelením dane v prvom polroku.
1/ daň z nehnuteľnosti je plnená len na 35,8%
2/ daň z príjmu fyzických osôb na 49%.
Kapitálové príjmy sú k 30.6.2019 naplnené do výšky 0,9 %, predovšetkým z očakávaného príjmu z Magistrátu z predaja pozemkov R7.
Primátor hl. mesta SR Bratislava opakovane neudelil súhlas k prevodu pozemkov pod garážami v niektorých lokalitách. (Miletičova - 44 pozemkov) Mestská časť bude žiadať o prehodnotenie neudeleného súhlasu.
Mestská časť v zmysle zákona č. 182/1993 Z. z. o vlastníctve bytov a nebytových priestorov, predáva zastavané pozemky pod bytovými domami a pozemky priľahlé k bytovým domom. Tieto príjmy sú zdrojom Fondu rozvoja bývania. Nižšie plnenie príjmov z predaja pozemkov do FRB je ovplyvnené plánom predaja v 2. polroku 2019.
Miestne zastupiteľstvo schválilo uznesením č. 84/V/2019 a 85/V/2019 prevod pozemkov pod garážami vlastníkom. Príjem je očakávaný v 3. štvrťroku.
Nízke plnenie finančných príjmov (len 3,8 % ) je ovplyvnené nerovnomerným čerpaním kapitálových výdavkov, ktoré sú zapojené z rezervného fondu, nakoľko finalizácia a následná fakturácia vykonaných prác sa realizuje až v druhom polroku. Z tohto dôvodu aj zapojenie financií z rezervného fondu je možné až po ukončení a odovzdaní realizovaných prác, ktoré boli naplánované a schválené v rozpočte daného roka. Vyrovnanosť hospodárenia je možné zabezpečiť vďaka detailnej kontrole výdavkov, ktoré sú podriadené očakávanej úrovni príjmov.
Rozpočtové hospodárenie MČ v 1. polroku 2019 sa vyvíjalo v súlade s upraveným rozpočtom. Kladné saldo bežného rozpočtu a následne i celkového rozpočtového hospodárenia je predovšetkým výsledkom účtovným. Uvedené saldo k 30.6.2019 nereprezentuje výšku voľných rozpočtových zdrojov MČ a je výsledkom účtovania časového rozloženia čerpania príjmov a výdavkov rozpočtu.
Čo sa týka celkových príjmov, tieto k 30.6.2019 dosiahli 17 874 592,28 €, t. j. plnenie na 38%.
Celkové rozpočtové výdavky sa v 1. polroku čerpali iba na 35,4 %, čo predstavuje 16 684 674,31 €. Z tejto sumy bežné výdavky sú vo výške 16 028 395,29 € a kapitálové výdavky 548 489,02 €. 
PRÍJMY – 1. polrok 2019
daňové príjmy, ktoré sú predmetom prerozdeľovania medzi MČ a hlavným mestom (daň z nehnuteľností - DzN, daň z príjmov fyzických osôb - DPFO a poplatok za komunálny odpad), sa plnili celkovo na 44,1 %. Zatiaľ, čo DPFO sa v 1. polroku plnila na 49 %, DzN ako aj poplatok za odpad za rozpočtom zaostávali. Výber DzN je v prvom polroku z legislatívnych dôvodov tradične nižší. (35,8%)
➢ nedaňové príjmy boli plnené do výšky 37,9 %. Ich výšku ovplyvnili predovšetkým tieto skutočnosti:
- administratívne poplatky sú plnené na 48,7%. Neplnenie je o ovplyvnené predovšetkým nižším výberom poplatkov za stavebné povolenie, za priestupky ukladané miestnou políciou, aj nižším príjmom z poplatkov z ohlasovne obyvateľov. 
- 50,6 %-né plnenie položky granty a transfery sú ovplyvnené príjmami zo štátneho rozpočtu, ktoré sú posielané z príslušných nadriadených orgánov. Tieto sú pripisované na účty mestskej časti mesačne aj štvrťročne.
➢ neplnenie príjmových finančných operácií súvisí s nečerpaním položky, nakoľko hlavné zapojenie čerpania z rezervného fondu je plánované v 2. polroku 2019.
Výdavky verejnej správy bola čerpaná na 36,5%. Nižšie čerpanie je ovplyvnené:
• v časti miestny úrad ako aj v časti miestne zastupiteľstvo sú zahrnuté mzdové výdavky iba za 5 mesiacov (júnové mzdy boli reálne čerpané až začiatkom mesiaca júl)
• nižšie plnenie je aj v položkách prevádzkových nákladov miestneho úradu, hlavne v údržbe, nákupe, vybavení priestorov z dôvodu finálnej fakturácie, ktorá je v splatnosti realizovaná v druhom polroku 12
• v položke - Finančná a rozpočtová oblasť je reálne plnenie na 50,9%. Najväčšia rozpočtovaná položka vo výške 300 886 € predstavuje istinu a úroky zo súdneho sporu s BVS, a.s., ktorú mestská časť platí podľa dohodnutého splátkového kalendára
• čerpanie na položke - Transfery všeobecnej povahy medzi rôznymi úrovňami verejnej správy je vo výške 116 347,€ - na tejto položke sú vyčlenené financie na zabezpečenie volieb.
Tento výdavok je rozpočtovaný ako na strane príjmov, tak na strane výdavkov a je plne krytý
finančnými prostriedkami zo štátneho rozpočtu
➢ čerpanie v kapitolách - Civilná obrana (čerpanie na 38,1 %) a Ochrana pred požiarmi (čerpanie na 16,7 %) predstavuje udržiavanie CO krytov, odstraňovanie závad z revízií, výdavky za energie, činnosť obecného hasičského zboru MČ, potrebný materiál, dopravné, údržbu hasiacich prístrojov, služby súvisiace s požiarnou ochranou. Dotácia z Dobrovoľného hasičského zboru bude čerpaná v treťom štvrťroku 2019.
➢ čerpanie v kapitole - Ekonomická oblasť len 6,6% je predovšetkým spôsobené:
• nižším čerpaním v položke hrubé mzdy pre stavebný úrad a ŠFRB (mesiac jún je zúčtovaný až v mesiaci júl

Komisia schvaľuje návrh materiálu a navrhuje MZ jeho odsúhlasenie.

Hlasovanie: 4 prítomní, 4 za, 0 proti, 0 sa zdržalo

K bodu č. 4
Návrh všeobecne záväzného nariadenia mestskej časti Bratislava - Ružinov č. ......./ 2019  zo dňa ........... 2019, ktorým sa zriaďuje Výdajná školská jedáleň, Banšelova 4 v Bratislave

Materiál predložila Mgr. Ľuboslava Vasilová, vedúca Odboru školstva, kultúry a športu
Mestská časť Bratislava - Ružinov v rámci rozširovania kapacít materských škôl požiada do 15.9.2019 Ministerstvo školstva, vedy, výskumu a športu SR o zmenu v sieti a zaradenie Elokovaného pracoviska - Materskej školy, Piesočná 2, 821 04 Bratislava, do siete škôl a školských zariadení so začatím činnosti od 1.1.2020 
V zmysle § 6 ods. 2 písm. e) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov obec zriaďuje všeobecne záväzným nariadením zariadenia školského stravovania. V súlade s § 141 zákona č. 245/2008 Z. z. o výchove a vzdelávaní, a o zmene a doplnení niektorých zákonov v znení neskorších predpisov bude pri EP, Banšelova 4 stravovanie detí zabezpečené vo Výdajnej školskej jedálni, Banšelova 4 v Bratislave. V nadväznosti na § 19 zákona č. 596/2003 taktiež do 15.9.2019 požiada mestská časť Bratislava - Ružinov o zaradenie Výdajnej školskej jedálne, Banšelova 4, Bratislava ako súčasti EP, Materskej školy Piesočná 2 v Bratislave o zaradenie do siete škôl a školských zariadení. 
Po vydaní rozhodnutia MŠVVaŠ SR bude vydaná starostom mestskej časti Bratislava - Ružinov zriaďovacia listina Výdajnej školskej jedálne, Banšelova 4, Bratislava. Jej činnosť začne súbežne so začatím činnosti EP, Banšelova 4, a to 1.1.2020.

Komisia schvaľuje návrh materiálu a navrhuje MZ jeho odsúhlasenie.

Hlasovanie: 4 prítomní, 4 za, 0 proti, 0 sa zdržalo

K bodu č. 5
Rozbor činnosti a hospodárenia Ružinovského domova seniorov  za 1. polrok 2019
Materiál predložila Gabriela Kostková, poverená vedením RDS

Ružinovský domov seniorov je samostatnou príspevkovou organizáciou s právnou subjektivitou, napojený na rozpočet mestskej časti Bratislava - Ružinov formou príspevku. Štatutárnym zástupcom je jeho riaditeľ. Je zariadením pre seniorov, poskytuje sociálne služby podľa zákona č. 448/2008 Z. z. o sociálnych službách v znení neskorších predpisov, účinného od 1.1. 2009. Zákon o sociálnych službách upravuje právne vzťahy a podmienky poskytovania sociálnych služieb, ktorých cieľom je podporovať sociálne začlenenie občanov a uspokojovať sociálne potreby ľudí v nepriaznivej sociálnej situácii. 
RDS sídli v dvoch budovách na Sklenárovej ul. č. 14 a Pivonkovej ul. č. 2.
RDS prevádzkuje denné centrá zriadené mestskou časťou Bratislava - Ružinov. Ide o denné centrá na Páričkovej ul., Na úvrati, Kaštieľskej ul., „POŠEŇ“, ktoré sa nachádza v priestoroch Domu kultúry Ružinov na Ružinovskej ul. a denné centrum na Zimnej ul. č.1. 
Činnosť denných centier je zameraná predovšetkým na záujmovú činnosť a na príjemné strávenie voľného času občanov dôchodkového veku.
Ubytovanie 
Obyvatelia na Sklenárovej ul. č. 14 majú k dispozícii garsónky, ktoré tvorí obytná miestnosť, predsieň, kúpeľňa, WC a lodžia. Od apríla 2015 sa rekonštrukciou aktuálne uvoľnených garsóniek na 5. poschodí na Sklenárovej č. 14, začalo vytvárať postupne oddelenie pre klientov so zníženou mobilitou. K 30. júnu 2019 bolo vytvorených 14 dvojlôžkových izieb, (z toho 1 izolačka a 2 izby na dočasné umiestnenie), 10 bezbariérových kúpeľní, miestnosť pre ošetrovateľský personál, sklad, výdajňa stravy a jedáleň.
Stravovanie 
Obyvateľom na Sklenárovej ul. a lôžkovej časti je poskytované stravovanie v zmysle VZN č. 12/2016, zároveň je im daná možnosť pripravovať stravu v bytových jednotkách alebo zakúpiť si obedy v tunajšej stravovacej prevádzke.
Zaopatrenie - odkázanosť 
Obyvateľom Ružinovského domova seniorov sa poskytuje štandardne zaopatrenie podľa stupňov odkázanosti. Každý obyvateľ prevzal z Mestskej časti Bratislava - Ružinov rozhodnutie o odkázanosti na sociálnu službu so stanoveným stupňom odkázanosti, ktorý určil posudkový lekár na základe sociálneho a zdravotného posudku. Stupne sú od II - VI.
Zdravotná a rehabilitačná starostlivosť 
V RDS sú umiestňovaní seniori, ktorí vzhľadom na trvalé zmeny v zdravotnom stave potrebujú komplexnú ošetrovateľskú a opatrovateľskú starostlivosť. O obyvateľov RDS sa stará kvalifikovaný zdravotný personál, zmluvne je zabezpečená základná zdravotná starostlivosť, a to v budove na Sklenárovej ul. č. 14, ako aj na Pivonkovej ul. č. 2. 
V RDS Sklenárova sa nachádza 239 klientov, z toho 226 je v ambulantnej starostlivosti nášho praktického lekára. Klientom zabezpečuje a poskytuje zdravotnú starostlivosť 7 sestier, 3 praktické sestry a 17 opatrovateliek s príslušným vzdelaním, 3 fyzioterapeuti, 2 iní zdravotní pracovníci, koordinátorka opatrovateľskej starostlivosti, ktorých riadi vedúca sestra zariadenia. Poskytujú im komplexnú ošetrovateľskú a opatrovateľskú starostlivosť metódou jedálni klientom na to odkázaným, roznášajú obedáre do bytov, zabezpečujú tiež drobné nákupy.
Od roku 2017 sa nám podarilo nadviazať spoluprácu so Strednou zdravotníckou školou, ktorá sídli na Záhradníckej ulici 44 v Bratislave. Študenti študijného odboru diplomovaný fyzioterapeut pravidelne absolvujú klinickú prax na oddelení so zníženou mobilitou, ako aj na ambulantnom úseku liečebnej rehabilitácie.
Hospodárenie 
Výnosy hlavnej činnosti - Tržby za vlastné výkony a tovar 
RDS má na rok 2019 plánované tržby za vlastné výkony a tovar vo výške 850 000 €, plnenie za I. polrok 2019 bolo vo výške 485 917,36 €, čo predstavuje 57,2 %.
Príspevok z rozpočtu MČ 
RDS má na rok 2019 schválený príspevok z rozpočtu mestskej časti na bežné výdavky vo výške 1 130 000 €, skutočnosť k 30.06.2019 bola 562 788 €, čo predstavuje plnenie na 49,8 %. Kapitálové výdavky sú schválené v sume 130 000 €, čerpanie k 30.06.2019 bolo 0 €. 
Okrem príspevku z mestskej časti má RDS na rok 2019 schválenú dotáciu z MPSVaR vo výške 1 019 988 €, čerpanie podľa zmluvy k 30.06.2019 bolo 534 202,72 €, čo predstavuje plnenie na 52,4 %.
Ostatné výnosy 
Ostatné výnosy na rok 2019 sú plánované vo výške 85 000 €. K 30.06.2019 bola skutočnosť vo výške 75 859,51 €, čo predstavuje plnenie na 89,2 %. Rozhodujúcu výšku ostatných výnosov tvoria výnosy z kapitálových transferov zvereného majetku od mestskej časti vo výške odpisov v sume 28 349,64 €
Náklady 
Pre rok 2019 sú rozpočtované náklady vo výške 3 084 988,00 €, čerpanie k 30.06.2019 bolo 1 506 496,26 €, čo predstavuje plnenie na 48,8 %.

Kapitálové výdavky z rozpočtu MČ: 
plán: 130 000,00 € 
plnenie: 0,00 € (0,0 %) 
V I. polroku 2019 Ružinovský domov seniorov nečerpal zatiaľ žiadne finančné prostriedky na kapitálové výdavky.

Komisia schvaľuje návrh materiálu a navrhuje MZ jeho odsúhlasenie.

Hlasovanie: 4 prítomní, 4 za, 0 proti, 0 sa zdržalo

K bodu č. 6
Rozbor činnosti a hospodárenia Domova dôchodcov za 1. polrok 2019

Domov dôchodcov,  Pažítková 2,  Bratislava, je právnickou osobou zriadenou mestskou časťou Bratislava - Ružinov na poskytovanie sociálnych služieb. Je rozpočtovou organizáciou s právnou subjektivitou a svojimi príjmami a výdavkami je priamo napojený na rozpočet  MČ schválený  na rok 2019 uznesením č.15/II/2019 so zahrnutím mimorozpočtových zdrojov.
Pre rok 2019 bol Domovu dôchodcov poskytnutý finančný príspevok na financovanie sociálnej služby v zariadení sociálnych služieb z Ministerstva práce, sociálnych vecí a rodiny SR.  Dotácia je Domovom dôchodcov používaná na ekonomicky oprávnené náklady mzdové prostriedky. Finančný príspevok pre rok 2019 je Domovu dôchodcov poskytnutý v celkovej výške 578.304,- Eur. 
Pre rok 2019 - 2020 bol Domovu dôchodcov poskytnutý nenávratný finančný príspevok na podporu opatrovateľskej služby z Ministerstva práce, sociálnych vecí a rodiny SR  vo výške 328.320,- Eur. Finančný príspevok je používaný na mzdové prostriedky - oprávnené náklady pre 24 opatrovateliek.  
Poskytovanie sociálnych služieb     
 Poskytovanie sociálnej služby v zmysle § 35 ods. 1 a 2 a vykonávanie odborných, obslužných a ďalších činností pre ubytovaných klientov - obyvateľov DD v zmysle § 17 ods. 1,2,3 a § 18 ods. 1 - 6 zákona       č. 448/2008 Z. z. o sociálnych službách a o zmene a doplnení zákona č. 455/1991 Zb.  o živnostenskom podnikaní v znení neskorších predpisov a Všeobecne záväzného nariadenie MČ Bratislava - Ružinov 12/2016 z 31. 03. 2016 vykonávalo  a zabezpečovalo 55 zamestnancov DD.
Stravovanie     
DD zabezpečuje a vykonáva prípravu stravy vo vlastnej kuchyni. Spracovávaná a podávaná strava zodpovedá  zásadám zdravej výživy, má požadovanú biologickú, nutričnú, objemovú a energetickú hodnotu, zodpovedajúcu veku a zdravotnému stravu stravníkov. Pri vypracovávaní jedálnych lístkov a výdajok stravy  postupuje DD v zmysle  platného diétneho režimu zdravotnej správy pri dodržaní určených stravných jednotiek, pričom za stravnú jednotku sa považujú  len náklady na suroviny.  K cenám stravných jednotiek  sa od 01.07.2011 pripočítavajú režijné náklady vo výške 30 %  zo stanovenej výšky stravnej jednotky.
Celodenné stravovanie:
-	obyvateľom DD podľa §17ods.1 a 3  zákona č. 448/2008 Z. z. o sociálnych službách a o zmene a doplnení zákona č. 455/1991 Zb.  o živnostenskom podnikaní v znení neskorších predpisov a Všeobecne záväzného nariadenia MČ Bratislava - Ružinov č. 12/2016 z 31.03.2016 o úhradách v zariadeniach sociálnych služieb zriadených  MČ Bratislava  - Ružinov
Ubytovanie 
DD poskytuje bývanie v 1,2,3 posteľových obytných miestnostiach, alebo v ich častiach s príslušenstvom, užívanie spoločných priestorov a poskytovanie vecných plnení spojených s ubytovaním.
V marci 2017 sa Domov dôchodcov stal certifikovaným pracoviskom Bazálnej stimulácie®.
V roku 2015 sa zamestnanci, ktorí pracujú v priamej starostlivosti zúčastnili trojdňového certifikovaného vzdelávania v základnom kurze Bazálnej stimulácie®. Následne po ukončení certifikovaného vzdelávania začalo zariadenie aplikovať získané poznatky do starostlivosti o vybraných klientov. Po zavedení do starostlivosti v rokoch 2015 - 2016 zariadenie požiadalo o vykonanie supervízie s cieľom získať certifikáciu ako pracovisko Bazálnej stimulácie. Od začiatku roka 2017 sa začalo zariadenie intenzívne pripravovať na supervíziu, čo vyžadovalo nahratie inštruktážnych videí a prípravu podkladov pre supervíziu. Supervízia sa konala 24.3.2017, kde pri návšteve supervízorky PhDr. Karolíny Friedlovej z Institutu Bazální stimulace® zamestnanci aplikovali získané poznatky, následne bola skontrolovaná dokumentácia a inštruktážne videá. Domov dôchodcov úspešne zvládol supervíziu a od jej ukončenia sa stal certifikovaným pracoviskom Bazálnej stimulácie®. 

Vzdelávanie zamestnancov v priamej starostlivosti pokračuje a Domov dôchodcov zabezpečil vzdelávanie v prehlbujúcich kurzoch v prvom polroku 2017. V druhom polroku boli doškolení noví zamestnanci v základnom kurze.
Starostlivosť ÚOČ vychádza z individuálnych potrieb a požiadaviek obyvateľov. Na ich základe poskytujeme a zabezpečujeme sociálnu, zdravotnú, ošetrovateľskú, opatrovateľskú a rehabilitačnú starostlivosť. V zariadení využívame na vedenie sociálno-opatrovateľskej dokumentácie informačný program Cygnus, ktorý zamestnancom napomáha viesť komplexnú dokumentáciu o klientoch. Plánovaná starostlivosť je zameraná na uspokojovanie bio - psycho - sociálno - spirituálnych potrieb obyvateľov s prihliadnutím k aktuálnemu zdravotnému stavu a stupňu odkázanosti.
Ošetrovateľská starostlivosť je zabezpečovaná prostredníctvom Agentúry domácej ošetrovateľskej starostlivosti s pomocou ošetrovateľského personálu Domova dôchodcov. Je komplexnou celoročnou starostlivosťou o obyvateľa, ktorá zohľadňuje potreby klienta v rámci jeho diagnóz. Ošetrovateľská starostlivosť je poskytovaná tímom zdravotných sestier a zdravotných asistentov príslušným vzdelaním, ktorý vykonávajú najmä tieto činnosti: dozor nad liekmi a ich podávanie podľa ordinácie lekára, preväzy, starostlivosť a katéter, o stómie, kanily, sondy, a pod.), sledovanie fyziologických hodnôt, hodnôt cukru v krvi, objednanie k odborným lekárom, zabezpečenie liekov, zdravotných pomôcok, doručenie liekov a iného zdravotného materiálu z lekárne a pod. Personál úseku odborných činností vedie dokumentáciu o starostlivosti v ošetrovateľskom procese. 
Opatrovateľská starostlivosť je celoročná pomoc občanom, ktorí sú na ňu odkázaní. Opatrovateľská starostlivosť je poskytovaná opatrovateľkami, ktoré spĺňajú kvalifikačné predpoklady na výkon povolania. Cieľom starostlivosti je pomoc fyzickej osobe pri všetkých úkonoch sebaobsluhy na ktoré je odkázaná. V rámci opatrovateľskej starostlivosti zabezpečujeme sprevádzanie na vyšetrenie k odborným lekárom, podávanie  stravy v dvoch malých jedálňach na úseku 1,  roznášame obedy na izby klientom na to odkázaným a taktiež zabezpečujeme drobné nákupy pre klientov, pomoc pri udržiavaní hygienických návykov, pri kúpeli, obliekaní, pri udržaní mobility a motoriky, kŕmenie. Opatrovateľská činnosť je dokumentovaná v informačnom programe Cygnus. U niektorých klientov pracujeme s konceptom bazálnej stimulácie®. Pri bazálnej stimulácii využívame najmä somatickú a vestibulárnu stimuláciu. Vhodnosť stimulácie určujeme z biografickej anamnézy obyvateľa. Zamestnanci, ktorí majú ukončený nadstavbový kurz konceptu bazálnej stimulácie® dohliadajú na výkon a zaraďujú nadstavbové prvky do starostlivosti o obyvateľov.
Zdravotná starostlivosť zahŕňa preventívnu, dispenzárnu, diagnostickú a liečebnú starostlivosť. Obyvateľom nášho zariadenia sa táto starostlivosť zabezpečuje všeobecným lekárom.  Všeobecný lekár dochádza do zariadenia 1 x týždenne a mal v dispenzarizácii k 30.06.2019 98 klientov. Do nášho zariadenia prichádza aj chirurg 1 x mesačne a podľa potreby. Klienti  však majú možnosť voľby a môžu si ponechať aj vlastného lekára. K odborným lekárom sú obyvatelia sprevádzaní opatrovateľkami zariadenia. 
V rámci skvalitňovania služieb je pre klientov zariadenia zabezpečená pravidelná donáška liekov, zdravotníckeho materiálu a pomôcok, zabezpečenie odborných  a predoperačných vyšetrení; kontakt s obyvateľmi umiestnenými v nemocničných zariadeniach a kontakt s rodinnými príslušníkmi našich klientov.
V I. polroku 2019 bol kladený dôraz na dodržiavanie rozpočtovej a finančnej disciplíny. Prihliadalo sa  na využívanie jestvujúcich zdrojov.
Výdavkové časti rozpočtu boli zabezpečované hospodárne pri zabezpečení všestranných potrieb, starostlivosti a pomoci o obyvateľov, ako aj zamestnancov DD.
Zamestnanci DD zabezpečovali počas celého hodnoteného obdobia komplexnú sociálnu starostlivosť a pomoc obyvateľom, ktorí sú na to odkázaní.
Cieľom všetkých zamestnancov DD bolo a je aj naďalej umožniť prijímateľovi sociálnej služby bez výraznejšieho dopadu na doterajší spôsob života vhodne voliť nástroje a formy sociálnej pomoci, bez porušenia ľudských práv a slobôd s vysokou mierou tolerantnosti a s veľkou dávkou trpezlivosti. 

Komisia schvaľuje návrh materiálu a navrhuje MZ jeho odsúhlasenie.

Hlasovanie: 4 prítomní, 4 za, 0 proti, 0 sa zdržalo

K bodu č. 7
Rokovací poriadok Komisie sociálnych služieb

Členovia komisie diskutovali o zmene v niektorých článkoch rokovacieho poriadku. Tajomníčku komisie požiadali o zapracovanie zmien, ktoré navrhli. Požiadali ju aj o oslovenie organizačného oddelenia o poskytnutie rokovacieho poriadku iných komisii miestneho zastupiteľstva mestskej časti Bratislava – Ružinov. Na ďalšom zasadnutí komisia bude rokovať o konečnej verzii rokovacie poriadku. 

K bodu č. 8

8A)Rôzne
Predseda komisie Mgr. Bacigalová informovala členov komisie o podnete, ktorý by mala mestská časť riešiť. Ide o pána Petra V. z Ružinova, ktorého náhodne stretla na ulici. S veľkými ťažkosťami niesol malý nákup z obchodu. Javil známky vyčerpanosti, zoslabnutia, dezorientácie. Podľa jeho vlastných slov žije sám a nikto sa o neho nestará. Už dávnejšie vraj stratil občiansky preukaz a iné doklady a je dokonca odpojený od elektrickej energie.
Vchod do jeho bytu je zdevastovaný. Podľa informácií od susedov pán nekomunikuje s okolím, na balkóne má niekoľkocentimetrovú vrstvu exkrementov od holubov. Na klopanie na dvere nereaguje, vraj sa hanbí za neporiadok, ktorý doma má.  Doma si svieti sviečkami. 
Správca domu poskytol informáciu, že dlhodobo (niekoľko rokov) neplatí za služby spojené s užívaním bytu. 
Odbor sociálnych vecí by chcela ako predsedníčka Komisie sociálnych služieb požiadať o preskúmanie zdravotného a psychického stavu pána Petra V. a zabezpečenie sociálnej pomoci. 
Oddelenie životného prostredia o preskúmanie objektívnej aktuálnej situácie (riziko vzniku požiaru a ohrozovanie zdravia s ohľadom na množstvo vtáčích exkrementov na balkónoch a oknách).
Štátnu políciu o pomoc pri hľadaní príbuzných pána Petra V. Je dôležité overiť, či má deti alebo blízku rodinu.

Predseda komisie: Mgr. Eva Bacigalová, v.r.
Zapísala: Monika Repášová